Formanden for DF ungdom, Lucas, kommer i modvind i medierne efter en markant udtalelse om kastration af flygtninge, der begår seksuelle overgreb. Det nye DFU-medlem Bella skal hele tiden forsvare sin politiske holdning fordi, hun har indvandrerbaggrund. Og lokalformand Joachim tager kampen op mod den planlagte indlogering af flygtninge på et hotel i Aalborg midtby. Med kanonvalget i juni 2015 har Dansk Folkeparti aldrig været så populært som nu, og det smitter af på ungdomspartiet DFU. Men hvem er de unge, der melder sig ind i et parti, der på trods af den store medvind stadig splitter danskerne? Hvad brænder de for, og hvad kræver det at vælge side i et Danmark, der er præget af fløjpolitik og forståelseskløft? Udløber: 26. nov 2020